recursal/SuperWikiNEXT-32B huggingface dataset:
**Pulkogi** (*bulgogi*, *bulgogi imlolari* ham bor) (koreyscha: *불고기*) — koreys oshxonasining taomidir, odatda mol goʻshti yoki choʻchqa goʻshtining yupqa marinadlangan boʻlaklaridan tayyorlanadigan barbekyu turi. Uyda tayyorlashda koʻpincha skovorodada qovuriladi. Ushbu taomni tayyorlash uchun koʻpincha tenderloin, qovurgʻa suyagi yoki brisket ishlatiladi. Taom Koreya yarim orolining shimoliy mintaqalaridan kelib chiqqan, ammo Janubiy Koreyada juda mashhur boʻlib, uni yuqori darajadagi restoranlardan tortib mahalliy supermarketlargacha tayyor toʻplamlar koʻrinishida topish mumkin.

Etimologiya
-----------

Pulkogi soʻzma-soʻz koreys tilida „olovli goʻsht" degan maʼnoni anglatadi va bu nom uni ochiq olovda pishirish usulidan kelib chiqqan. Turli xil oʻzgarishlar mavjud, masalan, *bulgogi* (koreyscha: *닭불고기*, *dalg bulgogi*) — tovuq bulgogi yoki *tweji bulgogi* (koreyscha: *돼지 불고기*, *dwaeji bulgogi*) — choʻchqa goʻshti bulgogi.

Tarixi
------

Pulkogi Goguryo shtatida (miloddan avvalgi 37 — 668-yillar) paydo boʻlgan, deb ishoniladi, u yerda uni *maekjeok* (dajoon), olovda pishgan goʻsht deb atashgan. Joseon sulolasida bu taom *nobiani* (daanyano), „yupqa toʻgʻralgan" (goʻsht) deb nomlangan. U asosan boylar uylarida tayyorlangan.

Tayyorlanishi va dasturxonga xizmat qilinishi
---------------------------------------------

*Pulkogi* *goʻshtning* muloyim qismi yoki boshqa yuqori sifatli qismlaridan tayyorlanadi. Tayyorlashdan oldin goʻsht soya sousi, shakar, kunjut yogʻi, sarimsoq, qora murch va boshqa masalliqlar (yashil piyoz, piyoz yoki qoʻziqorin, ayniqsa shampinyon yoki *shiitake*, grush) aralashmasida marinadlanadi. Ovqatni funchoza bilan toʻldirish mumkin.

Pulkogi skovorodkada tayyorlash mumkin, garchi u odatda panjarada qovuriladi. Sarimsoq, toʻgʻralgan qalampir va piyoz boshlari koʻpincha goʻsht bilan birga qovuriladi baʼzan goʻshtga oʻralgan karam kabi bargli sabzavotlar bilan dasturxonga xizmat qilinadi.

Zamonaviy madaniyatda
---------------------

Pulkogi Janubiy Koreyadagi restoranlarda taqdim etiladi, shuningdek, turli xil pulkogi burgerlari mavjud. Bunday gamburgerlarga pomidor, karam, baʼzan pishloq solinadi.

Yana qarang
-----------

* Koreys oshxonasi
* Yakiniku

Manbalar
--------

1. ↑  Kim, Violet. „Food map: Eat your way around South Korea". *CNN* (13-avgust 2015-yil). Qaraldi: 27-fevral 2017-yil.
2. ↑  (kor.) Bulgogi at The National Institute of the Korean Language Dictionary
3. ↑  (kor.) Bulgogi burger, Asia Today, 2009-09-11. Retrieved 2010-06-27.

Havolalar
---------

* Poular Korean Food | Bulgogi | Grilled Marinated Beef | 불고기 (Wayback Machine saytida 2011-02-27 sanasida arxivlangan)
* (кор.) Bulgogi, Korean Cultural Center Los Angeles
* Bulgogi recipe (Wayback Machine saytida 1-iyul 2019-yil sanasida arxivlangan)
* Traditional Bulgogi Recipe (Wayback Machine saytida 17-avgust 2016-yil sanasida arxivlangan), Korean-Cooking.com
* „Bulgogi".  The Korean Culture and Information Service (KOIS). 28-mart 2008-yilda asl nusxadan arxivlangan. Qaraldi: 18-may 2008-yil.



* „Bulgogi".  Munhwa Journal. Qaraldi: 18-may 2008-yil.
**Pave de kurtey** (L) (Pavet de Courteille) (1821 — Parij — 1889) — fransuz lugʻatshunosi. Parij oliy oʻquv yurtlarida turkiy tillar kafedrasini boshqargan. "Boburnoma" (1871—73), "Merojnoma" (1882), "Tazkirai avliyo" (1889) asarlarini nashr qilgan. Pave de kurteyK. ilmiy faoliyatida "Chigʻatoycha — fransuzcha lugʻat" alohida ahamiyatga ega. Mazkur lugʻat soʻzligi Alisher Navoiy asarlari asosida tuzilgan. Misollar ichida Bobur, Abulgʻozixon asarlaridan olingan bayt va parchalar ham bor. Lugʻatda eski oʻzbek tilidagi soʻzlar fransuzchaga ixcham va loʻnda agʻdarilgan, shuningdek, oʻzbeklarning urf-odatlariga oid soʻzlarga keng izoxlar berilgan. Pave de kurteyK.ning ushbu lugʻati eski oʻzbek tilini oʻrganishda muhim manba hisoblanadi.

Manbalar
--------

1. ↑  OʻzME. Birinchi jild. Toshkent, 2000-yil

|  |  |
| --- | --- |
|  | *Bu maqolada boshqa til boʻlimlariga ishorat yoʻq. Siz ularni topib va ushbu maqolaga qoʻshib, loyihaga yordam berishingiz mumkin.* |


  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
Bu atamaning boshqa maʼnolari ham mavjud. Qarang: Yomgʻir (maʼnolari).

„**Yomgʻir**" — „Sahar" oʻzbek rok guruhi ijro etgan qoʻshiq. 2000-yil eʼlon qilingan. Guruhning 2001-yil eʼlon qilingan „Oʻsha sizmi?" nomli albomiga birinchi trek oʻlaroq kiritilgan. „Yomgʻir" pop-rok janrida boʻlib, sol minor tonalligida yozib olingan.

Tarona 2000-yillarning birinchi yarmida Oʻzbekistonda hamda qoʻshni respubliklalarda eng keng ommalashgan xitlar safiga kiradi. 1999-yil tuzilgan „Sahar" guruhi aynan „Yomgʻir" qoʻshigʻi ortidan Oʻzbekistonda hamda qoʻshni respublikalarda shuhrat qozongan. „Yomgʻir" boshqa xonandalar va musiqiy guruhlar tomonidan eng koʻp kaver qilingan oʻzbek tilidagi qoʻshiqlarning biridir.

Qoʻshiq soʻzini ham, musiqasini ham guruh solisti Anvar Joʻrayev yozgan. Qoʻshiq yozilganidan keyin Joʻrayev yana bir guruh aʼzosi bilan uni „Grand" radiokanaliga olib borgan. U yerda qoʻshiqni Aziz Aliyev eshitib koʻrgan va yuqori baholagan. Aliyev guruhga radioda qoʻshiqni bepul efirga uzatishni taklif qilgan. Buning ortidan qoʻshiqni koʻplab radiokanal eshittira boshlagan.

„Yomgʻir" qoʻshigʻi rejissyor Ayub Shahobiddinov suratga olgan „Sevinchi" (2004) filmi saundrekiga kiritilgan. Qoʻshiqni bugunga qadar bir necha qoʻshiqchi va musiqiy guruh kaver qilgan. 2016-yil „Koʻk choy" guruhi Mr. Slan bilan hamkorlikda qoʻshiq kaverini yozgan. Oʻsha yili „Sahar" guruhi qoʻshiqni „Jangbir" (qozoqcha: *Жаңбыр*) nomi bilan qozoq tilida kuylagan.

Yana qarang
-----------

* „Yomgʻirlar"

Manbalar
--------

1. ↑  *Atayev, Nodir* „Akkord zinalari". *Gitara chalishni oʻrganamiz*. Qaraldi: 2-dekabr 2022-yil.
2. ↑  „Релиз: Группа Sahar и Анвар Джураев Выпустили Клип Ayol". *MYDAY* (27-aprel 2022-yil). Qaraldi: 11-iyun 2022-yil.
3. ↑  „Хонанда Анвар Жўраев 39 ёшида бўйдоқлар сафидан чиқди". *Qalampir* (13-sentyabr 2019-yil). Qaraldi: 11-iyun 2022-yil.
4. ↑  *Solihova, Salima* „MyDay stories: Рокер «дождя»". *MYDAY* (23-dekabr 2017-yil). Qaraldi: 11-iyun 2022-yil.

Havolalar
---------

Ushbu maqolani tinglang (2 daqiqa)noicon
Spoken Wikipedia iconBu audiofayl ushbu maqolaning 27-iyun, 2022-yil(2022-06-27)
 sanasidagi versiyasi asosida yaratilgan boʻlib, shu sanadan keyin amalga oshirilgan tahrirlarni aks ettirmaydi.(Yordam · Koʻproq audiomaqolalar)
* „Yomgʻir" YouTubeda (jonli ijro)
* „Jangbir" YouTubeda (qozoqcha versiya)
* „Yomgʻir" qoʻshigʻinining toʻliq tabulaturasi Songsterr saytida
* „Yomgʻir" qoʻshigʻinining toʻliq tabulaturasi UltimateGuitar saytida
„**Buket**" (ruscha: *Букет*, yaʼni „Guldasta") — sovet va rus qoʻshiqchisi Aleksandr Barikin ijro etgan qoʻshiq. Qoʻshiq musiqasini Barikinning oʻzi shoir Nikolay Rubtsov 1987-yil yozgan sheʼrga bastalagan.

„Buket" qoʻshigʻi ilk bor 1987-yil „Po vashim pismam" rukni doirasida Barikin hamda Vladimir Kuzminning qoʻshma singli oʻlaroq chiqarilgan. 1988-yilda esa Barikinning „Buket" nomli albomiga kiritilgan.

Qoʻshiq „Pesnya goda-87" festivalida ijro etilganidan keyin butun Sovet Ittifoqi boʻylab tanilgan. „Buket" chiqarilishi ortidan Barikinni rock musiqani tark etib, estrada artistiga aylanganlikda ayblashgan. Shuning uchun Barikin oʻz qoʻshigʻini yoqtirmay qoʻygan.

Qoʻshiqni Barikin oʻzining „Karnaval" guruhi bilan studiyada yozib olgan. Aleksandr Kalyanov hamda O. Stupka ovoz rejissori vazifasini oʻtagan, A. Lushkin esa ashula yozuvini tahrir qilgan. Qoʻshiq yozilishini Barikin quyidagicha xotirlagan:

> Oʻshanda juda koʻp sheʼr oʻqidim — Bryusov, Tsvetayev, Mandelshtam, Yesenin … Lekin ularda nimadir toʻgʻri kelmasdi. Bir kuni doʻkonda tasodifan Nikolay Rubtsovning „Podorjniki" toʻplamini koʻrib qoldim. U kimligini ham bilmasdim. Lekin sotib oldim. Oʻqishni boshladim va menga hammasi juda yoqdi — biznikicha, sovet uslubida emasdi. „Buket" sheʼriga duchor boʻlganimda esa, bu tayyor qoʻshiq ekanligini darhol angladim. Uyda, oshxonada oʻn besh daqiqada musiqa yozdim. „Tezroq yozib olib, radioga berishimiz kerak, aks holda kimdir mendan oʻzib ketadi", deb oʻyladim. Ishonchim komilki, agar men shoshmaganimda, bu misralarga boshqa birov qoʻshiq yozgan boʻlardi.
> 
>

Manbalar
--------

1. ↑  „Александр Барыкин/КАРНАВАЛ (разные издания)". 2014-yil 14-martda asl nusxadan arxivlangan. Qaraldi: 2018-yil 23-dekabr.
2. ↑  „Александр Барыкин — «Букет» (1987). История песни". 2018-yil 24-dekabrda asl nusxadan arxivlangan. Qaraldi: 2018-yil 23-dekabr.

Havolalar
---------

Ushbu maqolani tinglang (2 daqiqa)noicon
Spoken Wikipedia iconBu audiofayl ushbu maqolaning 13-iyul, 2022-yil(2022-07-13)
 sanasidagi versiyasi asosida yaratilgan boʻlib, shu sanadan keyin amalga oshirilgan tahrirlarni aks ettirmaydi.(Yordam · Koʻproq audiomaqolalar)
* „Buket" YouTubeda
**Zarafshon qirgʻovuli** (Phasianus colchicus) – asosan Zarafshon daryosi va Qashqadaryo vohasi, Samarqand, Buxoro, Navoiy viloyatlarida istiqomat qiladi.

Tarqalishi
----------

Tojikiston,Yevropa,Gʻarbiy va Oʻrta Osiyo,Afgʻoniston,Xitoy Koreya va Uzoq Sharqda boshqa turlari tarqalgan.

Yashash joylari
---------------

Toʻqayzorlar, sohilboʻyi qamishzorlari, sugʻoriladigan yerlarda koʻchib yashaydi.

Tashqi koʻrinishi
-----------------

Kavkaz **tustovuq** tasnifga koʻra u tovuq goʻshti tartibiga kiritilgan. Bu uning ishlab chiqaruvchilardan kattaroqdir. Tana uzunligi 90 sm, vazni 1,7 – 2,0 kg. Urgʻochilar erkaklar kabi katta emas.

Uzoq uchli dumlar. Qanotlar yumaloq. Erkaklar shporlar bilan qurollangan, ularning har doim yorqin tuklari bor. Koʻz va yonoq atroflari teriga boʻyalgan.

Soni
----

1960-1970-yillarda keskin qisqarib, areyali janubida ummuman yoʻq boʻli ketgan. Hozirda soni barqarorlashgan(jami 5 mingtaga yaqin) boʻlsa-da, biroq muhofazaa choralariga bogʻliq. Oʻtgan asrning 90 yillarida Zarafshon Milliy tabiat bogʻida 3,5 ming atrofida yashagan.2015-yilga kelib ularning soni 1,6 mingtagacha kamayib ketgan. Paxta ekin maydonlarining qisqarishi va ularning donli hamda sabzavot ekinlari bilan almashish tufayli qirgʻovullar agrolandshaftlarda joylashib ola boshladi va bu odatiy tus oldi. Ayni paytdagi soni maʼlum emas 20 mingtadan ortiq deya taxmin qilinadi.

Yashash tarzi
-------------

Poligam. Inini yerga quradi. Mart-iyul oyida 4-16 ta tuhum qoʻyadi va 23-24 kun bosib yotadi. Polaponlari avgust-sentyabr oylaridan ucha boshlaydi. Hasharotlar, chakanda mevalari va oʻtlarning urugʻlari bilan oziqlanadi.

Maʼlumot uchun Zarafshon qirgʻovuli Oʻzbekiston Respublikasi Qizil Kitobiga kiritilgan

Cheklovchi omillar
------------------

Toʻqayzorlarning qisqarishi, suvloqlar yoʻqligi, yongʻinlar, toshqinlar, brakonyerlik,1960-1970-yillarda pestistiflarning haddan tashqari koʻp qoʻllanilishi.

Koʻpaytirish.
-------------

Zarafshon Milliy tabiat bogʻida koʻpaytirish tajribasi mavjud.

Muhofaza choralari
------------------

Ovlash taqiqlangan. Zarafshon Milliy tabiat bogʻida muhofaza ostiga olingan.

Manbalar
--------

1. ↑  [  Zarafshon qirgʻovuli haqida
2. ↑  „Navoiyda Zarafshon qirg‘ovuli ovlandi". *aniq.uz*. Qaraldi: 13-iyul 2023-yil.
3. ↑  Ahmedov*. Zarafshon qirg'ovuli*. Chinor ENK — 252-253 bet.
„**Spyat ustaliye igrushki**" (ruscha: *Спят усталые игрушки*, yaʼni „Charchagan oʻyinchoqlar uxlayapti") — rus bastakori Arkadiy Ostrovskiy shoira Zoya Petrova sheʼriga bastalagan alla. Rossiyadagi eng ommalashgan zamonaviy allalarning biri. „Spokoynoy nochi, malishi!" sovet va rus bolalar dasturining 1964-yil 1-sentyabrda efirga uzatilgan ilk epizodidan boshlab deyarli oʻzgarmas qoʻshigʻi boʻlib keladi.

Qoʻshiq ilk bor 1964-yilda ijro etilgan. Bastakor Ostrovskiyning oʻgʻli soʻzlariga koʻra, qoʻshiq yozish taklifini aynan Ostrovskiy oʻrtaga tashlagan. Ostrovskiyning oʻgʻli va qoʻshiq ijrochilaridan biri Oleg Anofriyev ashula kuyi juda qisqa vaqt ichida bastalanganini aytishgan.

„Spyat ustaliye igrushki" qoʻshigʻini ilk bor Valentina Dvoryaninova ijro etgan. Keyinchalik uni Anofriyev va Valentina Tolkunovalar ham kuylagan. 1970-yillar boshida esa Boris Runge ijro etgan. Sovet davrida qoʻshiq Butunittifoq radiosi va markaziy televideniyesining katta bolalar xori repertuariga kiritilgan.

1986-yildan boshlab „Spokoynoy nochi, malishi!" dasturida navbati bilan „Spyat ustaliye igrushki" hamda „Spi, moya radost, usni" qoʻshiqlari qoʻllanilgan. 1992–1997-yillarda esa dasturda „Spokoynoy nochi, malishi!" qoʻshigʻi deyarli umuman ishlatilmagan. 1997-yil tomoshabinlar talablari bilan qoʻshiq dasturga qaytarilgan.

Ostrovskiy biografiyasi muallifi Galina Soboleva qoʻshiqni yuqori baholab, shoira Petrovaning sodda, bolalarga tushunarli sheʼri hamda Ostrovskiy bastalagan kuyning yoqimliligi va sokinligi bolalarda baxtiyor kayfiyat va ertangi kunga ishonch keltirib chiqarishi haqida yozgan. Tadiqoqtchi Valentina Bondarenko esa anʼanaviy rus allalaridan farqli oʻlaroq, „Spyat ustaliye igrushki" qoʻshigʻida bola tugʻilib oʻsgan uy obrazi hamda onaning individual bolaga mehri ifodalanmagani haqida yozgan.

Manbalar
--------

1. ↑  Ostrovskiy, M.*. Дом ста роялей - Огарева, 13* (ruscha). Moskva: Tonchu, 2010. ISBN 978-5-91215-048-7.
2. ↑  Soboleva, Galina*. Жизнь в песне. Аркадий Островский* (ruscha). Moskva: Melodiya, 1971 — 83 bet.

Havolalar
---------

* „Spyat ustaliye igrushki" YouTubeda
„**Sailing**" (tarjimasi „Suzyapman") — „Sutherland Brothers" guruhi ijro etgan qoʻshiq. 1972-yil yozib olingan. 1975-yil ingliz qoʻshiqchisi Rod Stewart kaver qilganidan keyin global miqyosda xitga aylangan. Taronada Stewartdan boshqa oʻndan oshiq xonanda va musiqiy guruh kaver qilgan.

Qoʻshiqni „Sutherland Brothers" guruhini tuzgan ikki aka-uka — Gavin hamda Iain Sutherlandlar 1972-yilning iyunida bastalagan va studiyada yozib olgan. Singl oʻlaroq chiqarilgan qoʻshiq 1972-yil AQSh xit-paradadida 54-pogʻonachaga koʻtarilgan. Qoʻshiq guruhning „Lifeboat" deb nomlangan albomi uchun moʻljallangan taronalardan keyin yozilgan va pirovardida albomning AQSh versiyasiga kiritilgan, ammo xalqaro versiyasiga kirmay qolgan. Buyuk Britaniyada esa 1976-yil „Sailing" albomi bilan eʼlon qilingan.

Stewart ijrosidagi kaver
------------------------

Rod Stewart ijrosidagi kaver xonandaning 1975-yil eʼlon qilingan „Atlantic Crossing" nomli oltinchi studiyaviy albomiga kiritilgan. Mazkur versiya 1975-yilning sentyabrida Buyuk Britaniya xit-paradida toʻrt hafta davomida birinchi pogʻonani egallab turgan. Tarona Stewart ijrosidagi qoʻshiqlar orasida eng bozori chaqqon singldir: 2012-yil xonanda ijrosidagi kaver 1,12 million adadda sotilgani xabar qilingan. Shuningdek, qoʻshiq Irlandiya, Niderlandiya, Norvegiya xit-paradlarida birinchi, Avstraliya, Janubiy Afrika va Shveysariyada ikkinchi, Yangi Zelandiyada uchinchi, Germaniyada toʻrtinchi, Avstriyada esa yettinchi pogʻonaga koʻtarilgan. Stewart ijrosidagi kaver uchun 1975-yilda Dublinda, 1978-yilda Nyu-Yorkda klip olingan. 1978-yilgi klip „MTV" telekanali 1981-yilda oʻz faoliyatini boshlashi ortidan efirga uzatilgan ilk kliplarning biridir.

Boshqa versiyalar
-----------------

„Sailing" qoʻshigʻini boshqa xonadalar va musiqiy guruhlar ham kaver qilgan. Xususan, ashulani Joan Baez („Blowinʼ Away" albomi, 1977), Roger Whittaker („Whittaker Sings the Hits" albomi, 1978), „Brotherhood of Man" guruhi („20 Number One Hits" albomi, 1980), the Nolan Sisters guruhi („20 Giant Hits" albomi, 1978), „Smokie" guruhi, („Uncovered Too" albomi, 2002) hamda Vera Lynnlar ijro etgan. 1976-yilda ingliz gitarachisi Robin Trower bas-gitarachi James Dewar bilan hamkorlikda „Long Misty Days" albomi uchun „Sailing" qoshigʻini kaverini yozgan. Fransuz qoʻshiqchisi Joe Dassin esa qoʻshiqni „Ma musique" nomi bilan fransuz tilida kuylagan.

Manbalar
--------

1. ↑  Ami Sedghi.. „UK's million-selling singles: the full list". *The Guardian* (2012-yil 4-noyabr). Qaraldi: 2022-yil 25-iyul.
2. ↑  „MTV flashback: Rod Stewart's Sailing". *Nippertown* (2011-yil 1-avgust). Qaraldi: 2022-yil 25-iyul.

Havolalar
---------

* „Salining" YouTubeda („Sutherland Brothers")
* Rob Stewart ijrosidagi kaver YouTubeda
„**Muraveynik**" (ruscha: *Муравейник*, yaʼni „Chumoli uyasi") — „Kino" sovet rok musiqa guruhi ijro etgan qoʻshiq. Guruhning 1991-yil eʼlon qilingan „Chyorniy albom" nomli studiyaviy albomiga yettinchi trek oʻlaroq kiritilgan. „Muraveynik" guruh repertuaridagi eng taniqli taronalarning biridir. Qoʻshiq matnini ham, kuyini ham guruh xonandasi Viktor Soy yozgan.

Soy 1990-yilning bahorida qoʻshiqning akustik versiyasini yozib olgan. Bundan oldin uzoq vaqt mobaynida ashulani gitarada ijro etib, takomillashtirgan. Soy oʻz yon daftarida qoʻshiqni „Ya ne lyublyu, kogda mne vrut" (ruscha: *Я не люблю, когда мне врут*) deb nomlagan.

„Muraveynik" qoʻshigʻi „Kino" guruhining 2002-yil chiqarilgan „‎Posledniye zapisi"‎ albomiga ham kiritilgan. Albomdan qoʻshiqning ikki versiyasi oʻrin olgan — albomga 10-trek oʻlaroq ashulaning qora nusxasi, 12-trek oʻlaroq 1990-yil yozib olingan akustik versiyasi kiritilgan.

Qoʻshiq tanqidchilar tomonidan ijobiy baholangan. Svetlana Petrova qoʻshiqda oʻlim haqida soʻz borishini urgʻulagan. Uning fikricha, ashulada shaharning aniq leksik obrazi yoʻq, lekin qoʻshiqda chumoli ini obrazi yordamida shahar hayoti obrazlari haqida soʻz boradi. Yelena Shadjanova esa qoʻshiqda allegoriya yordamida qishloq hayoti ham tasvirlanganini xulosa qilgan. Uning fikricha, chumoli xalq ijodidagi obrazlarning biri boʻlib, koʻplikni ifodalaydi. Shadjanova qoʻshiqda „oʻlib ketadi" (ruscha: *помрёт*) feʼli ishlatilgani uchun oʻlim tushunchasining emotsional hamda uslubiy tusi kichraytirilganini xulosa qilgan. Shuningdek, uning fikricha, qoʻshiqda muallif yaratgan boʻshliqda kishi oʻzligi yoʻqoladi.

Jamoa
-----

* Viktor Soy — vokal
* Yuriy Kasparyan — gitara
* Igor Tixomirov — bas-gitara
* Georgiy Guryanov — barabanlar
* Yuriy Azenshpis — produser
* Jean Taxis — mikslash

Manbalar
--------

1. ↑  Калгин, Виталий*. Виктор Цой и его КИНО*. Litres, 2022 — 579 bet. ISBN ISBN 978-5-457-89574-4.
2. ↑  *Петрова, Светлана* „Городской текст в творчестве В. Р. Цоя". *Cyberleninka*.  Вестник Российского университета дружбы народов. Qaraldi: 16-iyul 2022-yil.
3. ↑  *Шаджанова, Елена* „Эволюция семантики концепта смерти в рамках когнитивного уровня языковой личности Виктора Цоя". *Cyberleninka*.  Вестник Костромского государственного университета им. Н. А. Некрасова. Qaraldi: 16-iyul 2022-yil.

Havolalar
---------

* „Muraveynik" YouTubeda
*Nodir elementlar*, siyrak elementlar — yer qatlamida juda kam uchraydigan elementlarning shartli nomi. Ular 45 ga yaqin metalldan iborat. Chunonchi: litiy (Li), rubidiy (Rb), seziy (Cs), berilliy (Be), radiy (Ra), galliy (Ga), indiy (In), talliy (TI), germaniy (Ge), vanadiy (V), niobiy (Nb), tantal (Ta), selen (Se), tellur (Te), poloniy (Ro), molibden (Mo), volfram (W), reniy (Re), skandiy (Sc), ittriy (Y), lantan (La) va 14 lantanoid, aktiniy (As), toriy (Tp), protaktiniy (Ra), uran (U) va inert gazlar. Nodir elementlar nisbatan yangi yoki nisbatan kam oʻzlashtirilgan elementlardir. Nodir elementlarning aksarisi Yer poʻstida oz, baʼzilari koʻp uchraydi, hatto ularning Yer poʻstidagi miqdori turmushda va texnikada eng koʻp qoʻllanadigan elementlarni-kidan ancha ortiq ekanligi maʼlum. Mas, bir vaqtlar "nodir" hisoblangan titan. elementining Yer poʻstidagi miqdori tabiatdagi uglerod, azot kabi elementlarnikidan ancha ortikdir. Barcha Nodir elementlar Yer poʻstining massa jihatidan 0,2%ini tashkil qiladi. Togʻ jinsining 1 t sida oʻrtacha 65 g litiy, 46 g seriy, 150 g vanadiy, 220 g sirkoniy boʻladi. Nodir elementlar koʻpincha, Yer poʻstida 2 ta, 3 ta, 4 ta element bilan birga uchraydi. Mas, 1 guruhga mansub Li, Rb, Cs III guruhga oid Se, Y kabi nodir-yer elementlari bilan, IV guruhga oid Ge Zr bilan, V guruhga oid Nb Ta bilan, IV guruh elementi — Mo esa W bilan birgalikda uchraydi.

Oʻrta Osiyodagi Nodir elementlarning deyarli barchasi tarkibi murakkab ma'danlarda uchraydi. Angren konidan qazib olinadigan ko'mir tarkibida galliy, germaniy, vanadiy, molibden, reniy elementlari mavjud. Olmaliqdagi Qalmoqqir metall konidagi ma'dan tarkibida esa molibden, reniy kabi Nodir elementlar uchraydi. Bu elementlar juda oz miqdorda bulganligi sababli ularni boyitish va ajratib olishning samarali usullari va texnologiyalari hozircha ishlab chiqilmagan. "Qizil-qumnodirmetalloltin" konserniga qarashli hududlarda uran va boshqa aktinoid elementlar bor. Ayni vaqtda sanoat miqyosida faqat uran birikmalari ajratib olinadi. Nodir elementlardan xalq xoʻjaligida muhim ahamiyatga ega boʻlgan qotish-malar olishda, optik asboblar va boshqa yasashda keng foydalaniladi.

Ad.h Dalimov T. N. Shayakubov T. Sh. Trotskiy V. I. va boshqa, Geologiya i poleznie iskopayemie respubliki Oʻzbekistan, T. 1998; Bukin V. I. Ichumnov M. S, Safonov V. V. Pererabotka proizvodstvennix otxodov i vtorichnix resursov, soderjashix redkiye, blagorodnie i svetnie metalli, M. 2002.

Omonulla Xoʻjayev.

Manbalar
--------

1. ↑  OʻzME. Birinchi jild. Toshkent, 2000-yil

  

|  |  |
| --- | --- |
|  | Ushbu maqolada Oʻzbekiston milliy ensiklopediyasi (2000-2005) maʼlumotlaridan foydalanilgan. |

  

  


|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
„**Xochu peremen!**" (ruscha: *Хочу перемен!*, yaʼni „Oʻzgarishlarni xohlayman!") („**Mi jdyom peremen**", yaʼni „Oʻzgarishlarni kutyapmiz" deb ham nomlanadi) — „Kino" sovet rok musiqa guruhi ijro etgan qoʻshiq. Guruhning 1989-yil eʼlon qilingan „Posledniy geroy" studiyaviy albomiga birinchi trek oʻlaroq kiritilgan.

„Xochu peremen!" guruh repertuaridagi eng taniqli taronalarning biridir. Bugunga qadar taronani bir necha xonanda va guruh, jumladan, „MultFilmi", „Zveri", „Louna", „S.K.A.Y." guruhlari hamda qoʻshiqchilar Nadejda Kadisheva va Dino MC 47 kaver qilgan.

„Xochu peremen!" ashulasi matnini guruh solisti Viktor Soy yozgan. 2015-yil „Russkiy reportyor" jurnali oʻtkazgan soʻrovda qoʻshiq matni Rossiyadagi eng mashhur sheʼrlar orasida 8-oʻrinni egallagan. „Time Out" jurnali esa qoʻshiqni „hayotimizni oʻzgartirgan 100 qoʻshiq" (ruscha: *100 песен, изменивших нашу жизнь*) roʻyxatiga kiritgan.

Qoʻshiq ilk bor 1986-yil Leningrad rok-klubining IV festivalida ijro etilgan. 1987-yil rejissor Sergey Solovyov olgan „Assa" filmida yangraganidan keyin keng jamoatchilik taronani ilk marotaba eshitgan. Film eʼlon qilinganidan keyin ikki yil oʻtib, qoʻshiq „Posledniy geroy" albomi uchun qaytadan yozib olingan.

Qoʻshiq muallifi va ijrochisi Soy taronani qaysidir paytda „perestroyka haqidagi gazeta maqolasi oʻlaroq talqin qila boshlashgani", ammo muallif uni yozayotganida islohotlar haqida oʻylamaganini aytgan. Bunga qaramay, yozuvchi Aleksandr Jitinskiy oʻsha davr kontekstida ashula tinglovchilar tomonidan aynan ijtimoiy oʻzgarishlar chaqirigʻi olaroq qabul qilingani haqida yozgan. Qoʻshiq chindan ham Sovet Ittifoqida perestroykaning oʻziga xos gimniga aylangan. Undan keyingi yillarda esa sobiq sovet mamlakatlarida, xususan, Belarusda islohotlar tarafdorlarining madhiyasiga aylangan.

Jamoa
-----

* Viktor Soy — vokal, ritm-gitara
* Yuriy Kasparyan — gitara
* Igor Tixomirov — bas-gitara
* Georgiy Guryanov — barabanlar

Manbalar
--------

1. ↑  *Dasha Blagova; Vitaliy Leybin* „Слова не выкинешь" (ruscha). *Ekspert* (25-iyun 2015-yil). 2016-yil 19-aprelda asl nusxadan arxivlangan. Qaraldi: 22-iyul 2022-yil.
2. ↑  *Maksim Tuvim; Anton Milexin; Dmitriy Demidov* „100 песен, изменивших нашу жизнь" (ruscha). *Time Out* (7-dekabr 2011-yil). 15-may 2013-yilda asl nusxadan arxivlangan. Qaraldi: 22-iyul 2022-yil.

Havolalar
---------

* „Xochu peremen" YouTubeda
„**Pechal**" (ruscha: *Печаль*, yaʼni „Qaygʻu") — „Kino" sovet rok musiqa guruhi ijro etgan qoʻshiq. Guruhning 1989-yil eʼlon qilingan ayni nomli studiyaviy albomiga sakkizinchi trek oʻlaroq kiritilgan. Shuningdek, qoʻshiq Fransiyada yozib olingan „Posledniy geroy" albomiga ham kiritilgan.

„Pechal" qoʻshigʻi guruh faoliyatining soʻnggi yillaridagi konsertlarda tez-tez ijro etilgan. Tarona Valeriy Leontyevga tegishli studiyada yozib olingan. „Posledniy geroy" albomiga kirgan versiya esa Fransiyada yozib olingan.

Qoʻshiq yozilishi tarixi haqida produser va yozuvchi Oleg Kovriga xotiralaridan maʼlum. Kovriga 1980-yillarda kvartiralarda konsertlarni uyushtirgan. 1985-yilning yanvarida Kovriga Aleksandr Nesmelov uyida „Kino" guruhi solisti Viktor Soy va Mayk Naumenkoning konsertini uyushtirgan.

> Soy va Naumenko Nesmelovning kvartirasida konsert uyushtirishdi va Vitya [Viktor Soy] hamda uy egasi oʻrtasida quyidagi suhbat boʻldi: Vitya soʻradi: „Salom, kimyo! Ishlaring qalay?" Sasha javob berdi: „Hammasi yaxshi: uy turibdi, chiroq yoniq". Soy dedi: „O! Bu xuddi qoʻshiq soʻzlari kabi…"
> 
> Biroz vaqt oʻtgach, „Kino" repertuarida ushbu soʻzlar bilan kompozitsiya paydo boʻldi.
> 
> 

1989-yilda „Pechal" qoʻshigʻi uchun klip suratga olingan. „Zvezda po imeni Solnse", „Stuk" va „Pachka sigaret" qoʻshiqlari videolari singari „Pechal" qoʻshigʻi klipi ham „Vzglyad" dasturi guruhi tomonidan ishlangan. Bundan tashqari, qoʻshiq jonli ijrosining bir nechta yuqori sifatli videoyozuvi mavjud. Bu kadrlar asosan 1990-yilga tegishli.

„Pechal" qoʻshigʻini bir necha xonanda hamda musiqiy guruh kaver qilgan. Xususan, „Yu-Piter" guruhi ashulani oʻz konsertlari davomida ijro etgan. „Kukriniksi" guruhi esa Soy xotirasiga bagʻishlangan „KINOprobi" (2000) albomi uchun qoʻshiqni kaver qilgan. Shuningdek, „Pechal" qoʻshigʻini rus xonandasi „Zemfira" ham ijro etgan.

Manbalar
--------

1. ↑  „Печаль – Виктор Цой" (ruscha). *Reproduktor*. Qaraldi: 26-iyul 2022-yil.
2. ↑  „Земфира - Печаль". *YouTube* (2013-yil 19-may). Qaraldi: 2022-yil 26-iyul.

Havolalar
---------

* „Pechal" YouTubeda
**Mandela taʼsiri**, baʼzan Mandela fenomeni deb ataladi, soxta kollektiv xotira misolidir. Mandela effekti – ayrim hollarda bir qancha odamlar mayda detallarigacha bir xil boʻlgan yolgʻon xotiraga ega boʻlishlari mumkin. Bu xotiralar real voqelikka zid hamda uni isbotlovchi hech qanday dalillarsiz boʻladi. Aynan shu holatga nisbatan „Mandela effekti" termini ishlatiladi.

  

Effektning paydo boʻlish tarixi 2013-yilga borib taqaladi. Shu yilning 5-dekabrida JARning sobiq prezidenti, mashxur siyosiy arbob Nelson Mandela vafot etadi. Bu haqidagi xabar ijtimoiy tarmoqlarda qizgʻin muhokama qilinadi. Qiziqarli tomoni, koʻplab foydalanuvchilar ushbu xabardan hayratga tushadilar. Negaki ular siyosatchini oʻtgan asrning 80-yillarida qamoqda vafot etgan deb bilishardi. Hattoki ayrimlar bu haqida xabarlar chiqqanini ham eslab oʻtadi. Aslida Mandelaning 90-yillarda ozod qilinganini juda kam odam yodga oladi. Mazkur „yolgʻon xotira"ni tushuntirish uchun keyinchalik Fiona Brum „Mandela effekti" terminini taklif qiladi.

**Mandela effekt**i quyidagilarni ham anglatadi:

* Mandela Effect (albumi), Gonjasufi tomonidan 2017- yilgi albom
* <i id="mwDQ">Mandela effekti</i> (film) , 2019-yilgi AQSH filmi
„**Earth Angel**" (tarjimasi „Yer farishtasi") (**Earth Angel (Will You Be Mine)** (tarjimasi „Yer farishtasi (Meniki boʻlasanmi)" deb ham nomlanadi) — AQShda tuzilgan „The Penguins" guruhi ijro etgan qoʻshiq. 1954-yilning oktyabrida „Dootone Records" leyblida guruhning ilk singli oʻlaroq chiqarilgan. Guruh bundan bir yil oldin tuzilgan boʻlgan va „Earth Angel" ashulasining ilk versiyasini Los Angelesdagi garajlarning birida yozgan. Qoʻshiqning kelib chiqishi bir necha manbaga, jumladan, xonadalar Jesse Belvin va Patti Page hamda „TheHollywood Flames" guruhi ijro etgan taronalarga borib taqaladi. „The Penguins" guruhi aʼzolari qoʻshiq muvaffaqiyati ortidan unga produserlik qilgan Dootsie Williams bilan bir necha yil davomida sudlashgan.

Ashulaning ilk versiyasiga qoʻshimcha cholgʻu asboblari partiyalarini qoʻshish rejasi boʻlgan, ammo ilk versiya kutilmaganda xitga aylangan. Dastlab janubiy Kaliforniyada ommalashgan qoʻshiq 1954–1955-yillarning qishida AQSh boʻylab shuhrat qozongan. „Earth Angel" „Billboard" jurnalining milliy pop qoʻshiqlar xit-paradiga kirgan ilk mustaqil leybl orqali chiqarilgan taronadir. Ashula mazkur xit-paradda yuqori oʻntalikka kirgan. Jurnalning R&B xit-paradida esa ashula bir necha hafta davomida eng yuqori pogʻonani egallab turgan. Oq tanli xonandalardan iborat „Crew-Cuts" guruhi ijro etgan kaver versiya pop xit-paradlarda yanada yuqoriroq koʻtarilib, uchinchi oʻrinni egallagan. Qoʻshiqni bir necha xonanda, jumladan, Gloria Mann, Tiny Tim va Johnny Tillotson kaver qilgan.

„Earth Angel" qoʻshigʻi „The Penguins" guruhining yagona xiti boʻlib, pirovardida 10 milliondan oshiq nusxada sotilgan. 1950-yillar davomida taronaning original versiyasi xit boʻlib qolgan. 2005-yil Kongress kutubxonasi taronani „madaniy, tarixiy yoki estetik jihatdan muhim" deb topib, Milliy audioyozuvlar reyestriga kiritgan.

Manbalar
--------

1. ↑  Martin, Douglas.. „Cleve Duncan, the Voice of 'Earth Angel', Dies" (11.14.2012). Qaraldi: 28-iyul 2022-yil.
2. ↑  „Grunge, Rap Music Added to U.S. Recording Registry". NPR (2005-yil 4-may). Qaraldi: 28-iyul 2022-yil.

Havolalar
---------

* „Earth Angel" YouTubeda
„**Pesnya bez slov**" (ruscha: *Песня без слов*, yaʼni „Soʻzsiz qoʻshiq") — „Kino" sovet rok musiqa guruhi ijro etgan qoʻshiq. Guruhning 1989-yil eʼlon qilingan ayni nomli studiyaviy albomiga birinchi trek oʻlaroq kiritilgan. Qoʻshiq matnini ham, kuyini ham guruh xonandasi Viktor Soy yozgan.

„Kino" guruhi ashulani 1989-yil „Vzglad" teledasturida ijro etgan. Dastur davomida ashula nomi „Beliy den" (ruscha: *Белый день*) deb koʻrsatilgan.

Ashulani bugunga qadar bir necha xonanda va musiqiy guruh kaver qilgan. Xususan, „Alisa" guruhi qoʻshiqning kaver versiyasini hozirlagan. Guruh solisti Konstantin Kinchev eʼtiqodidan kelib chiqib, „Har bir oʻgʻriga oʻgʻirlash imkoniyati" (ruscha: *Каждому вору — возможность украсть*) misrasini „Har bir oʻgʻriga oʻgʻirlamaslik imkoniyatini" (ruscha: *Каждому вору — возможность НЕ красть*) oʻlaroq oʻzgartirib kuylagan.

Tahlili
-------

„Pesnya bez slov" qoʻshigʻi matnini bir necha adabiyotshunos olim tahlil qilgan. S. Petrovaning fikricha, qoʻshiqda hayotda harakat qilish yoki qilmaslik hamda dunyoda oʻz oʻrnini topish mavzulari haqida soʻz boradi. Adabiyotshunosning soʻzlariga koʻra, qoʻshiq matnida „borliqning ikki tarafliligining ontologik muammosi hamda inson taqdirida turli vaziyatlar oldini olib boʻlmasligi" mujassamlangan. Petrova qoʻshiqning ilk baytida (ruscha: *Песня без слов, ночь без сна. Всё в своё время — зима и весна*), yaʼni „Soʻzsiz qoʻshiq, uyqusiz tun. Hammasi oʻz vaqtida — qish va bahor") disgarmonik holat tasvirlanganini xulosa qilgan. Uning soʻzlariga koʻra, uyqusiz tun boʻlmaganidek, soʻzsiz ashula boʻlmaydi va Soy „Pesnya bez slov" ashulasida odatiy soʻz birikmalari va tasavvurlar qay tarzda buzilishi mumkinligini ifodalagan.

Manbalar
--------

1. ↑  „Песня без слов – Виктор Цой" (ruscha). *Репродуктор*. Qaraldi: 31-iyul 2022-yil.
2. ↑  Петрова, С. (2013). „«Песня без слов» Виктора Цоя: особенности поэтики". *Русская рок-поэзия: текст и контекст* (ruscha). № 14. 124–126-bet.

Havolalar
---------

* „Pesnya bez slov" YouTubeda
„**Proxojiy**" (ruscha: *Прохожий*, yaʼni „Oʻtkinchi") — „Kino" sovet rok musiqa guruhi ijro etgan qoʻshiq. Guruhning 1988-yil eʼlon qilingan „Gruppa krovi" studiyaviy albomiga toʻqqizinchi trek oʻlaroq kiritilgan. Qoʻshiq matnini ham, kuyini ham guruh solisti Viktor Soy yozgan.

Qoʻshiq 1986-yilning 3-iyunida, Leningrad rok-klubining IV festivalida ilk bor ijro etilgan. Ilk ijro davomida guruhning toʻrt aʼzosi bilan bir qatorda rassom Sergey Bugayev baraban, Andrey Krisanov esa esa bas-gitara chalgan. Qoʻshiq pank-rok janrida yozilgan.

Qoʻshiq yakunida bir daqiqa davomida turli shovqin va ohanglar yangraydi. Bu shovqinlarni Igor Vorichev hamda „Noviye kompozitori" hozirlagan. Shuningdek, qoʻshiq yakunida 1959-yil suratga olingan „Marya-iskusnitsa" ertak kinosi uchun yozilgan ohang yangraydi.

Soy „Proxojiy" qoʻshigʻidan qoniqmagan. Ammo xonanda har bir albomda oddiy qoʻshiq boʻlishi kerak, deb ishongan. „Gruppa krovi" albomi uchun aynan „Proxojiy" qoʻshigʻi bu rolni bajargan. Dastlab qoʻshiqni albomga kiritishni istashmagan, chunki albom 45 daqiqali kompakt kasseta sigʻmay qolgan. Pirovardida qoʻshiq albomga kiritilgan.

AQShda eʼlon qilingan „Gruppa grovi" gramplastinkasiga „Proxojiy" qoʻshigʻi kiritilgan. SSSRda esa qoʻshiq dastlab faqat kasseta hamda bobinalar orqali tarqatilgan. 1991-yil albom gramplastinkada qayta eʼlon qilingan.

„Chicherina" guruhi Soy xotirasiga bagʻishlangan „KINOprobi" (2000) albomi uchun qoʻshiqni kaver qilgan. Shuningdek, qoʻshiq „Masyanya" multfilmining „Elektrichka" nomli epizodida yangraydi.

Jamoa
-----

* Viktor Soy — ritm-gitara, vokal
* Yuriy Kasparyan — gitara, bek-vokal
* Georgiy Guryanov — barabanlar, bas-gitara, bek-vokal
* Igor Tixomirov — bas-gitara
* Igor Verishev — shovqinlar

Manbalar
--------

1. ↑  Кушнир, Александр*. 100 магнитоальбомов советского рока. 1977—1991: 15 лет подпольной звукозаписи*. Москва: Аграф, 2003.

Havolalar
---------

* „Proxojiy" YouTubeda
Bu maqola **Calum Turner** haqidadir. bilan adashtirmang.
**Kallum Robilliard Tyorner** britaniyalik aktyor 15 fevral kuni 1990 yilda tavallud topgan. Moda sohasida model boʻlib ishlagandan soʻng filmlarda aktyor sifatida roʻl oʻynashni boshladi. U *"Qirolicha va mamlakat* "drama filmida asosiy roʻlni ijro etgan. „ *Yellim"* (2014) sirli mini-serialida ham roʻl ijro etgan."Fantastik maxluqlar: Dambldor sirlari" (2022) nomli fantastik filmda Theseus yaʼni Nyut Skamanderning ukasi roʻlini ijro etgan (2014)

Tyornerning *"The Capture"* (2019) filmida oʻynagan roʻli unga Britaniya televideniyasi akademiyasining „Eng yaxshi aktyor" nominatsiyasini olishining sababchisi boʻldi.

Yoshlik davri
-------------

Tyurner 15 fevral kuni 1990 yilda Hammersmith(https://en.wikipedia.org/wiki/Hammersmith) shahrida tavallud topgan va Londonning Chelsi() shahrida oʻsgan. Tyurnerning familiyasini onasi Tyurner tugʻilishidan ikki yil oldin vafot etgan shoir doʻsti Devid Robilliard ga atab qoʻygan. 2014 Kan festivalida bergan intervyusida onasi uni aktyor boʻlishga ruhlantirganini takidlab oʻtgan.

Karyera
-------

Tyurner oʻzini karyerasini 2010 yilda „ Next" va „ Reebook" kompaniyalariga modellik qilishdan boshlagan, unig filmdagi birinchi roʻli Hertfordshire universiteti uchun suratga olingan

„Think of England" televizion filmi boʻlgan.

Roʻl ijro etgan filmlari:

1. „ Human beings" (Insoniyat) (2012)
2. "Time to dance "(Raqsga tushish vaqti) (2012)
3. „Queen and Country" (Qirolicha va mamlakat) (2012)
4. „ Victor Frankenstein" (Viktor Frankenshteyn) (2015)
5. „ Last Letter from your lover"(Mahbubangdan soʻngi maktub) (2023)

Manbalar
--------

1. ↑   [*sayt ishlamaydi*]
Bu atamaning boshqa maʼnolari ham mavjud. Qarang: Aprel (maʼnolari).

„**Aprel**" (ruscha: *Апрель*) — „Kino" sovet rok musiqa guruhi ijro etgan qoʻshiq. Guruhning 1989-yil eʼlon qilingan „Zvezda po imeni solnse" studiyaviy albomiga toʻqqizinchi trek oʻlaroq kiritilgan. Qoshiq matnini ham, kuyini ham guruh solisti Viktor Soy yozgan.

Qoʻshiq matni afsonaviy obrazlar bilan yoʻgʻrilgan boʻlib, taronani folk-rok janriga kiritish mumkin. Soy qoʻshiqni studiyada yozib olish davomida oʻzi mustaqil ijro etgan. „Radio Rossiya" radiokanalida efirga uzatiladigan „Letopis" dasturida Soyga guruh barabanchisi Georgiy Guryanov joʻr boʻlib kuylagani aytilgan.

Guruh konsertlarida ushbu tarona biror marta ijro etilmagan. Qoʻshiqning akustik versiya ham mavjud boʻlib, u „Beliy albom" albomiga kiritilgan.

„Aprel" qoʻshigʻi „Zvezda po imeni solnse" albomiga kiritilgan boshqa taronalardan farqli oʻlaroq gʻarb mamlakatlarida ommalashgan janrlarda emas, balki rus xalq ashulalariga, xususan, „Chyorniy voron" qoʻshigʻiga xos uslubda bastalangan. Keyinchalik guruh ushbu uslubda „Kukushga" qoʻshigʻini yozgan.

Matni
-----

Albomning soʻnggi taronasi hisoblanuvchi „Aprel" taronasida lirik jihatdan jahondagi sovuq disgarmoniya tasviridan boshlanadi. Buning ortidan qoʻshiq qahramoni hamda aprel oyi nobud boʻladi va qaytadan hayotga qaytadi. „Aprel" qoʻshigʻi butun albom boʻylab qoʻshiqlarning lirik qahramoni izlagan dunyoviy garmoniya qayta tiklanishi bilan yakunlanadi.

Ayrim tahlilchilar qoʻshiqda nasroniylik gʻoyalari borligini xulosa qilgan. Xususan, ashulada Iso Masih haqida soʻz boradi, degan fikr mavjud. Shuningdek, ayrim tahlilchilar „Aprel" qoʻshigʻi Sovet Ittifoqi Kommunistik partiyasi Markaziy qoʻmitasining soʻnggi bosh kotibi Mixail Gorbashyovga bagʻishlangan, deb hisoblaydi.

Manbalar
--------

1. ↑  *Барабанов, Борис* „Узкий круг для широкого пользования" (ruscha). *«Коммерсантъ»* (22-iyun 2012-yil). Qaraldi: 12-avgust 2022-yil.
2. ↑  Доманский, Ю. (2000). „Циклизация в русском роке". *Русская рок-поэзия: текст и контекст.* (ruscha). № 3. 99–123-bet.

Havolalar
---------

* „Aprel" YouTubeda


Ushbu maqolani tinglang (3 daqiqa)noicon
Spoken Wikipedia iconBu audiofayl ushbu maqolaning 12-avgust, 2022-yil(2022-08-12)
 sanasidagi versiyasi asosida yaratilgan boʻlib, shu sanadan keyin amalga oshirilgan tahrirlarni aks ettirmaydi.(Yordam · Koʻproq audiomaqolalar)
„**Pachka sigaret**" (ruscha: *Пачка сигарет*, yaʼni „Papiros pachkasi") — „Kino" sovet rok musiqa guruhi ijro etgan qoʻshiq. Guruhning 1989-yil eʼlon qilingan ayni nomli studiyaviy albomiga oltinchi trek oʻlaroq kiritilgan. „Pachka sigaret" guruh repertuaridagi eng taniqli taronalarning biridir. Qoʻshiq matnini ham, kuyini ham guruh xonandasi Viktor Soy yozgan.

Rejissyor Sergeya Lisenkoning soʻzlariga koʻra, Soyga qoʻshiqni yozish fikri 1986-yilda „Kones kanikul" qisqa filmini suratga olish davomida kelgan. Pirovardida qoʻshiqning toʻliq versiyasi 1988-yil Olmaota shahrida, „Igla" filmini suratga olish jarayonida yozilgan.

Dastlab „Zvezda po imeni Solnse" albomini „Pachka sigaret" deb nomlash rejalashtirilgan boʻlgan, ammo Soy guruhga „Zvezda po imeni Solnse" qoʻshigʻini taqdim etib, albom nomini oʻzgartirishni taklif qilgan.

„Zvezda po imeni Solnse" albomi jamoatchilikka eʼlon qilinishidan oldin unga kiritilgan ashulalarni eshitib koʻrgan tanqidchilar turli fikr bildirishgan. Tandiqchi Artemiy Troitskiy albomdagi ayrim kompozitsiyalar aranjirovkasi uncha oʻxshamaganini, ammo „Pachka sigaret" qoʻshigʻi ajoyib chiqqanini xulosa qilgan.

Bugunga qadar bir necha xonanda va guruh, jumladan, qoʻshiqchi Sergey Shnurov hamda „Vopli Vidoplyasova", „Dorevolyutsionniy Sovetchik", „Legalniy Bizne$$" guruhlari „Pachka sigaret" qoʻshigʻini kaver qilgan va unga parodiyalarni kuylagan. „Nashe radio" radiokanali XX asrda yozilgan 100 ta eng yaxshi rus rok qoʻshiqlarini aniqlash uchun oʻtkazgan soʻrov natijasida tuzilgan roʻyxatga „Gruppa krovi", „V nashix glazax", „Zvezda po imeni Solnse" hamda „Vosmiklassnitsa" qoʻshiqlari bilan bir qatorda „Pachka sigaret" qoʻshigʻi ham kiritilgan.

Manbalar
--------

1. ↑  ; Марьяна Цой*Виктор Цой. Стихи, документы, воспоминания*. Ленинград: Новый Геликон, 1991. ISBN 5-85-395-018-5.
2. ↑  Калгин, Виталий*. Виктор Цой*. Москва: Молодая гвардия, 2015. ISBN 978-5-235-03751-9.

Havolalar
---------

* „Pachka sigaret" YouTubeda
**PYA-3-35** tirkama plug hisoblanadi. Plug ikki yarusli boʻlib, solishtirma qarshiligi 10 N/sm² gacha boʻlgan yerlarni haydashga moʻljallangan. Hozirgi kunda asosan ularni ikki xili ishlab chiqariladi. PYA-3-35-1 asosan Oʻzbekistonda paxtachilik zonalarida ishlatiladi. PYA-3-35-2 tirkama plugi esa barcha hududlarda ishlatiladi. Plug gidlavlik hisoblanadi. Uni asosan DT-75MV kabi traktorlari bilan agregatlanadi.

### Plugning texnik tavsifnomasi

Yer haydash chuqurligi 30 sm,
bir soatdagi ish unumi 0.6 ga/soat,
qamrash kengligi 105 sm,
pastki korpusning qamrash kengligi 35 sm,
yuqori korpusning qamrash kengligi 30 sm,
plugning boʻyi 5600 sm,
plugning eni 2000 sm,
balandligi 1590 sm,
plugning massasi 1070 kgni tashkil qiladi.

### PYA-3-35 ning asosiy ishchi organi

PYA-3-35 ikki yarusli tirkama plugi: egat gʻildiragi, yuqori korpus, orqa gʻildirak, orqa gʻildirak mexanizmi, rama, dala gʻildiragi mexanizmi, gidrosilindr, tirkama, dala gʻildiragilardan tashkil qiladi.

Manbalar
--------

1. ↑  M.Shoumarova, T. Abdillayev „Qishloq xoʻjaligi mashinalari"
2. ↑   Mamatov F.M „Qishloq xoʻjaligi mashinalari"
Bu atamaning boshqa maʼnolari ham mavjud. Qarang: Petra (maʼnolari).

**Petra** (arabcha:  *al-Batrāʼ*) – Iordaniyaning janubi-gʻarbiy qismida joylashgan qadimiy shahar. Idumea va keyinchalik Nabateys podsholigining sobiq poytaxti. Dengiz sathidan 900 m dan ortiq balandlikda Siqning tor kanyonida joylashgan. Iordaniya poytaxti Ammandan 236 km uzoqlikda joylashgan.

Qadimgi Petra shahri dunyoning yangi moʻjizalari qatoriga kiradi. YuNESKOning Butunjahon merosi roʻyxatiga ham kiritilgan. Millionlab sayyohlar tosh shaharni oʻz koʻzlari bilan koʻrish uchun bu erga kelishadi. Bu tomosha haqiqatan ham taʼsirli, chunki bu bir necha ming yillar oldin yaratilganiga ishonish mumkin emas. Al-Xazna saroyi Petraning asosiy diqqatga sazovor joylaridan biri boʻlib, Nabatiylar qirolligi shohlaridan birining qabridir. Bino ulkan qoyaga oʻyilgan, nafis pediment va baland ustunlarga ega. Oʻsha paytlarda quruvchilar qanday qilib bunday tuzilmani – iskalasiz (bu hududda daraxtlar yoʻq) va maxsus jihozlarsiz yaratishga muvaffaq boʻlganligi bugungi kungacha sir boʻlib qolmoqda. Al-Xazna saroyi maʼbuda Isidaning ibodatxonasi boʻlgan degan versiya ham mavjud.

Iordaniyadagi Petra shahrining tarixi 18-asrda boshlangan. Miloddan avvalgi Edomliklar bu yerning egalari boʻlganlarida (miloddan avvalgi XVIII – II asrlar) ular koʻplab binolarga poydevor qoʻyishgan. Keyingi oʻrinlarda nabatiylar (miloddan avvalgi II asr – miloddan avvalgi 106 yil), keyin rimliklar, vizantiyaliklar, arablar joylashgan. XII asrda shahar salibchilar qoʻliga oʻtadi. Petra shahrining nomi yunon tilidan „tosh" deb tarjima qilingan va bu ajablanarli emas – axir butun qadimiy shahar butunlay toshdan iborat. Shuningdek, u „pushti" shahar deb ham ataladi, chunki quyosh chiqishi va botishida toshlar chindan ham qizil va pushti rangga ega boʻladi.

Manbalar
--------

1. ↑  „Petra Lost and Found". *National Geographic* (2016-yil 2-yanvar). 2018-yil 8-aprelda asl nusxadan arxivlangan. Qaraldi: 2018-yil 8-aprel.

|  |  |
| --- | --- |
| Tashqi havolalar Buni Vikimaʼlumotlarda tahrirlash | 
* BNE: XX455486
* GND: 4045379-0
* LCCN: sh85100338
* NKC: ge130401
* VIAF: 315170015
* en:WorldCat Identities: viaf-315170015

 |
„**Boʻldi xato**" — „Bolalar" oʻzbek pop-rok guruhi ijro etgan qoʻshiq. 2003-yil eʼlon qilingan[*manba kerak*]. „Boʻldi xato" guruh repertuaridagi sanoqli rok janridagi qoʻshiqlarning biridir. Qoʻshiqning soʻzini ham, kuyini ham guruh solisti Tohir Sodiqov yozgan[*manba kerak*]. Tarona lya major tonalligida bastalangan boʻlib, guruh gitarachisi Timur Gaynutdinov chalgan solo hamda Sodiqovning kuchli vokali bilan tinglovchilar eʼtiborini qozongan.

2020-yil guruh aʼzosi Husan Sodiqov oʻzining rasmiy YouTube kanalida „Boʻldi xato" qoʻshigʻini guruhning 2002-yilga qadar eʼlon qilingan yetti qoʻshigʻidan iborat „12-albom" nomli albomiga uchinchi trek oʻlaroq kiritgan, ammo bu taronalar 2002-yilda albom shaklida eʼlon qilinmagan, balki shunchaki singl oʻlaroq chiqarilgan.

Shuningdek, „Boʻldi xato" qoʻshigʻi „Bolalar" guruhining 2007-yil „iTunes"da eʼlon qilingan „The Very Best of the Fontana Years" (tarjimasi „Fontana yillarning eng sara [qoʻshiqlari]") terma albomiga 17-trek oʻlaroq kiritilgan. Bu albom markaziy osiyolik xonanda yoki guruhning „iTunes"da eʼlon qilingan ilk albomidir. Ammo albom mualliflik huquqlari bilan bogʻliq kelishmovchiliklar tufayli 2012-yildan keyin platformadan olib tashlangan.

Manbalar
--------

1. ↑  „"Болалар" гуруҳининг 12 чи оригинал альбоми". *YouTube* (21-noyabr 2020-yil). Qaraldi: 28-avgust 2022-yil.
2. ↑  „iTunes - Music - The Very Best of the Fontana Years by Bolalar (ingl.)".  Apple Music (22-yanvar 2007-yil). Qaraldi: 2012-yil 11-may.

Havolalar
---------

* „Boʻldi xato" YouTubeda
* „Boʻldi xato" qoʻshigʻinining toʻliq tabulaturasi Songsterr saytida
* „Boʻldi xato" qoʻshigʻinining toʻliq tabulaturasi UltimateGuitar saytida
**Gulxayri** (*Althaea*) — gulxayridoshlarga mansub bir yillik va koʻp yillik oʻtlar turkumi. Yevropa va Osiyoning oʻrta mintaqalarida 12 turi oʻsadi. Oʻzbekistonda gulningning bitta ekma va 7 ta yovvoyi turi bor. Gulhayridoshlar toʻqaylarda, sugʻoriladigan maydonlarda va boshqa yerlarda uchraydi. Gullari toʻgʻri, 5 boʻlaqli, ikki jinsli. Gulhayri guli dorivor, manzarali oʻsimlik, undan boʻyoq olinadi. Oʻzbekistonda G.ning *A. rosea* turi manzarali va dorivor oʻsimlik sifatida koʻp eqiladi. Poyasi 1,5—2 m, yoʻgʻon, tuklar bilan qoplangan. Barglari 3—7 boʻlaqli, uzun bandli. Gullari yakka-yakka yoki 2—3 tadan barg qoʻltigʻida va poya ichida oʻrnashgan. Tojbarglari qat-qat joylashgan.

Iyun—avg.da gullab, iyul—sent.da urugʻlaydi. Tojbarglaridan vino, sirka va b.ga rang berishda hamda teri, shoyi va jun kabilarni boʻyashda foydalaniladi. G.ning A. ofﬁ cinalis turi dorivor oʻsimlik sifatida tibbiyotda foydalaniladi. Uning ildizidan tayyorlangan suyuq ekstrakt nafas yoʻllari kasalliklarida (ayniqsa bolalarda) balgʻam koʻchirish, koʻkrakni yumshatish uchun va yalligʻlanishga qarshi, meʼda-ichak kasalliklarida esa oʻrab oluvchi dori sifatida ishlatiladi.

Adabiyotlar
-----------

* OʻzME. Birinchi jild. Toshkent, 2000-yil

|  |  |
| --- | --- |
| Stub ikona | *Ushbu maqola chaladir. Siz uni boyitib, Vikipediyaga yordam berishingiz mumkin.** k
* m
* t
Bu andozani aniqrogʻiga almashtirish kerak. |
„**World, Hold On (Children of the Sky)**" (tarjimasi „Dunyo, toʻxtab tur (Osmon bolalari)") — fransuz musiqa prodyuseri va DJi Bob Sinclar yozgan qoʻshiq. Tarona vokalini ingliz xonandasi Steve Edwards kuylagan. Qoʻshiq 2006-yilning 17-aprelida Sinclarning „Western Dream" nomli studiyaviy albomining ikkinchi singli oʻlaroq chiqarilgan.

Qoʻshiq eʼlon qilinishi ortidan Vengriya va Ruminiya xit-paradlarida birinchi pogʻonagacha koʻtarilgan, Buyuk Britaniya singllar xit-paradida esa toʻqqizinchi pogʻonani egallagan. Shuningdek, qoʻshiq 10 Yevropa mamlakatida yuqori oʻntalikka kirgan. Jumladan, Sinclarning vatani Fransiyada tarona ikkinchi pogʻonagacha koʻtarilgan. AQShda esa 2006-yilning iyulida qoʻshiq „Billboard" jurnalining Dance Club Songs xit-paradida birinchi pogʻonagacha koʻtarilgan.

„World, Hold On (Children of the Sky)" qoʻshigʻining bir necha remiksi mavjud. Qoʻshiqning E-Smoove hozirlagan remiksi 2007-yilda „Eng yaxshi remiks yozuv (klassik emas)" (inglizcha: *) nominatsiyasida „Grammy" mukofotiga nomzod qilib koʻrsatilgan.*

Klipi
-----

Qoʻshiq klipida oʻsmir bola (David Beaudoin) uygʻonib, yangiliklarda Yer sayyorasiga meteorit tahdid solayotganidan xabar topadi. Buni koʻrgan oʻsmir fazo kemasini yasab, iti bilan Quyosh tizimi boʻylab uchadi. Fazoda Yerga qarab harakatlanayotgan meteoritni topadi va basketbol koptoklari yordamida uni yoʻq qilib, Yerni saqlab qoladi.

Yerga qaytganida uni qahramon oʻlaroq kutib olishadi. Onasi kelib peshonasidan oʻpganidan keyin, uygʻonib, buning barchasi tush boʻlganini anglab yetadi. Klipda Sinclar pechenyelar bilan „World, Hold On (Children of the Sky)" qoʻshigʻini ijro etayotgan mitti siymo oʻlaroq tasvirlangan, ammo klip qahramoni xonandaga yoki oʻz xonasida raqsga tushayotgan oʻyinchoqlarga eʼtibor bermaydi.

Manbalar
--------

1. ↑  „Dance Club Songs" (inglizcha). *Billboard*. Qaraldi: 19-sentyabr 2022-yil.
2. ↑  „FOX Facts: Complete List of Grammy Award Nominations" (inglizcha). *Fox News* (7-dekabr 2006-yil). Qaraldi: 9-dekabr 2006-yil.

Havolalar
---------

* „World, Hold On (Children of the Sky)" YouTubeda